**Tisztelt Szülők!**

 Tájékoztatjuk, hogy Budapest Főváros II. Kerületi Önkormányzata az óvodai gyermekétkeztetés nyilvántartására, megrendelésére, lemondására és számlázására a **https://www.bp2.imenza.hu** internetes oldalon elérhető **iMenza** online rendszert biztosítja. A koronavírus okozta járványhelyzet miatt a papír alapú nyilatkozatok helyett online felületen tesszük lehetővé a szolgáltatás megrendelését és az ehhez szükséges regisztrációt.

1) Kérjük, hogy a **www.bp2.imenza.hu** oldalon az **„ÚJ TANULÓK BEIRATKOZÁSA AZ ÉTKEZTETÉSI RENDSZERBE”** adatlapot szíveskedjenek kitölteni. A beiratkozási felületen található **„Hozzájáruló nyilatkozat”** -ot szíveskedjenek kitölteni, aláírni, és annak elektronikus (beszkennelt vagy lefotózott) példányát elektronikus levélben részünkre eljuttatni. Kérjük, hogy a kitöltött hozzájáruló nyilatkozat eredeti aláírással ellátott példányát

 - **a névjegyben szereplő Irodánk címére szíveskedjen személyesen behozni vagy postán feladni**,

 - vagy legkésőbb az első óvoda napon az **óvoda titkárságára** leadni.

2) Kedvezményre való jogosultság igénybevétele esetén a **6. sz. mellékletet** a megfelelő igazolásokkal, határozatokkal (rendszeres gyermekvédelmi kedvezményben részesül; tartósan beteg, vagy fogyatékos; családjában három, vagy több gyermeket nevelnek; nevelésbe vett) szíveskedjen az adatlap kitöltésével egyidejűleg az **óvoda titkárságára eljuttatni**. (E-mail formájában is eljuttathatja az **óvoda titkárságára**, de az eredeti példányokat legkésőbb az óvoda első napján le kell adni.)

3) Speciális étkezési igény esetén érvényes szakorvosi (endokrinológus, allergológus, diabetológus, gasztroenteorológus) igazolást kérünk csatolni /**diéta javaslat**/ és e-mailben eljuttatni a **II. Kerületi Városfejlesztő Zrt.-nek és szintén e- mailben az óvoda titkárságára is**.

 Esetleges kérdéseik esetén készséggel állnak rendelkezésükre munkatársaink az alábbi telefonszámainkon.

Köveskutiné Tábori Anna
étkeztetési asszisztens
II. Kerületi Városfejlesztő Zrt.
iroda: 1025 Budapest, Felső Zöldmáli út 128-130.
mobil: 36/20/279-9394
email: koveskuti.anna@vf2.hu

Együttműködésüket megköszönve, a gyermekeknek tartalmas nyári szünetet, és mindenkinek jó egészséget és szerencsés óvodakezdést kívánunk:

II. Kerületi Városfejlesztő Zrt. - Étkeztetési Csoport 1025 Budapest, Felső Zöldmáli út 128-130